stanford-oval/wikipedia huggingface dataset:
David Isberg

David Isberg  (s. 23. helmikuuta 1975) on ruotsalainen muusikko, joka tunnetaan parhaiten progressiivisen death metal -yhtye Opethin perustajana.
Isberg perusti Opethin vuonna 1990 ja otti yhtyeeseen mukaan ystäviään, ruotsalaisesta Täbyn kunnasta, jossa he kaikki asuivat. Isberg oli Opethin jäsenenä vuoteen 1992 toimien yhtyeen laulajana. Isbergin johtama Opeth ei lähtenyt käyntiin parhaalla mahdollisella tavalla, sillä kun hän kutsui ystävänsä (ja yhtyeen nykyisen johtohahmon) Mikael Åkerfeldtin koesoittoon basistin paikkaa varten, muut bändin jäsenet eivät reagoineet asiaan hyvin, koska he olivat sitä mieltä, että yhtyeen silloinen basisti oli jo tarpeeksi hyvä ja Isberg ei ollut kysynyt uuden basistin hankinnasta ollenkaan heidän mielipidettään. Protestina muut bändin jäsenet lähtivät pois yhtyeestä ja perustivat oman uuden bändiprojektin, Crowleyn. Tämän jälkeen Mikael Åkerfeldt otti paikan Opethin toisena kitaristina.
Åkerfeldt ja Isberg kasasivat yhtyeen uudelleen, mutta Isberg jätti Opethin jo vuonna 1992 musikaalisten erimielisyyksien takia. Åkerfeldt otti hänen paikkansa yhtyeen laulajana, pitäen toisen kitaristin roolin myös itsellään.
Eino Simelius

Eino Armas Simelius (14. joulukuuta 1931 Karijoki – 12. tammikuuta 2015) oli suomalainen korkeushyppääjä ja kiekonheittäjä. Hän edusti Helsingin Kisa-Tovereita vuoteen 1959 ja sittemmin Helsingin Kiri-60 -seuraa. Hän oli pituudeltaan 187 cm.
Simelius voitti korkeushypyn Suomen-mestaruuden Lahdessa 1956 tuloksella 190 cm. Hän saavutti samassa lajissa SM-hopeaa 1957 ja 1959 sekä pronssia 1955. Kiekonheitossa hän sai SM-kilpailuissa pronssia 1953 ja 1954.
Simelius osallistui korkeushyppyyn kuudessa maaottelussa vuosina 1956–1957, ja voitti maaottelun korkeuskilpailun Tallinnassa kesäkuussa 1957.
Simelius teki korkeushyppyennätyksensä 206 cm Karhulassa 28. heinäkuuta 1962. Hallissa hän hyppäsi parhaimmillaan 195 Otaniemessä huhtikuussa 1960. Simeliuksen kiekonheittoennätys oli 47,40 Helsingistä syyskuulta 1953.
Cruachan

| Cruachan |
| --- | --- |
 Cruachan esiintymässä Global East Rock Festivalilla 2010.
Tiedot
Toiminnassa:  1992–1997, 1999–
Tyylilaji:  folk metal
Kotipaikka:  Dublin, Irlanti
Laulukieli:  englanti
Jäsenet:  Keith Fay   John Clohessy   Colin Purcell   John Ryan Will  
Levy-yhtiö:  AFM   Karmageddon Media   Hammerheart   Nazgul's Eyrie Productions  
Aiheesta muualla
Kotisivut
Infobox OKNimi-testi OK: 
Cruachan on irlantilainen folk metalia soittava yhtye. Cruachania pidetään yhtenä merkittävimmistä folk metal -yhtyeistä. Heidän musiikilleen ovat ominaisia vaikutteet kelttiläisestä perinnemusiikista sekä kelttiläisen mytologian aiheiden käyttäminen lyriikoissa. Heidän tyyliään sanotaankin kelttimetalliksi (celtic metal).
Biografia

Keith Fay perusti vuonna 1991 Tolkien-aiheisen black metal -yhtyeen nimeltä Minas Tirith. Samoihin aikoihin hän kuunteli folkmusiikkia ja Skycladin merkittävä debyyttialbumi The Wayward Sons of Mother Earth sai hänet siirtymään black metalista folk metalliin. Vuonna 1992 Keith Fay perusti Cruachanin ja seuraavana vuonna yhtye alkoi nauhoittaa ensimmäistä demoaan.
Vuonna 1995 yhtye julkaisi debyyttialbuminsa Tuatha Na Gael, joka kärsi huonosta tuotannosta. Albumi sai Century Media Recordsin kiinnostumaan yhtyeestä, mutta sopimusneuvottelut epäonnistuivat. Tämä johti yhtyeen hajoamiseen 1997.
Vuonna 1999 Cruachan heräsi uudelleen henkiin ja sai levytyssopimuksen Hammerheart Recordsin kanssa. He julkaisivat toisen albuminsa The Middle Kingdom vuonna 2000 ja uudelleenjulkaisivat debyyttinsä vuonna 2001. Karen Gilliganista tuli täyspäiväinen jäsen ja 2002 yhtye sai julkaistua Folk-Lore-albuminsa, joka ylsi Irlannin albumilistoille.
Jäsenet

Keith Fay
John Clohessy
Colin Purcell
John Ryan Will
Jäsenet > Entiset jäsenet

Karen Gilligan
Joe Farrell
Jay Brennan
Collette Uí Fathaigh
Leon Bias
Aisling Hanrahan
Joanne Hennessy
Steven Anderson
Darryl Conlan
Jay O’Neill
Steven Coleman
Declan Cassidy
Paul Kearns
Edward Gilbert
Diskografia > Studioalbumit

Tuatha Na Gael (1995, ja 2001)
The Middle Kingdom (2000)
Folk-Lore (2002)
Pagan (2004)
The Morrigan’s Call (2006)
Blood on the Black Robe (2011)
Blood for the Blood God (2014)
Nine Years of Blood (2018)
Diskografia > Singlet

Ride On (2001)
The Very Wild Rover (2006)
Diskografia > Kokoelmat

A Celtic Trilogy (2002, sisältää albumit Tuatha Na Gael, The Middle Kingdom  ja Folk-Lore)
A Celtic Legacy (2007)
Diskografia > Demot

Celtica (Demo, 1994)
Promo ’97 (Demo, 1997, sisältyy vuoden 2001 Tuatha Na Gael -albumin uudelleenjulkaisuun)
Aiheesta muualla

Kuvia tai muita tiedostoja aiheesta Cruachan Wikimedia Commonsissa
Eesti õigekeelsussõnaraamat

Eesti õigekeelsussõnaraamat ÕS 2018
Eesti õigekeelsussõnaraamat (ÕS) ("Viron oikeakielisyyssanakirja") on Viron tiedeakatemian Viron kielen instituutin (Eesti Keele Instituut) koostama ja julkaisema viron kielen normatiivinen ja kielenhuollollinen sanakirja. Sanakirja on Viron hallituksen asetuksella määräämä kirjakielen normin perusta.
Sanakirjan tuorein versio on vuodelta 2018, ja vuodesta 2013 sanakirja on ollut vapaasti käytettävissä verkkoversiona.
Aiheesta muualla

Viron oikeakielisyyssanakirjan verkkoversio (viroksi)
Dysmorphic

| Dysmorphic> Tiedot |
| --- | --- |
Toiminnassa:  2009–
Tyylilaji:  brutaali death metal
Kotipaikka:   Tours, Ranska
Laulukieli:  englanti
Jäsenet:  Baptiste Boudoux, laulu   Julio Martinez, kitara, laulu   Eric Ht, kitara   Johann Sadok, basso  
Levy-yhtiö:  Unique Leader Records, 2013–  
Infobox OKNimi-testi OK: 
Dysmorphic (aik. Necroticism) on ranskalainen brutaalia death metalia soittava yhtye, joka perustettiin vuonna 2008 Toursissa.
Loppuvuodesta 2008 Dysmorphic nauhoitti EP-levyn Orphans of Sheol, joka julkaistiin Necroticism-nimen alla. Vuonna 2012 yhtye aloitti esikoisalbuminsa nauhoitukset, ja toukokuussa 2013 se solmi levytyssopimuksen Unique Leader Recordsin kanssa.
Esikoisalbumi A Notion of Causality julkaistiin syyskuussa 2013.
Jäsenet

Julio Martinez – kitara, laulu (2009–)
Eric Ht – kitara (2009–)
Johann Sadok – basso (2010–)
Baptiste Boudoux – laulu (2011–)
Jäsenet > Entiset jäsenet

Théo Ladouce – bassokitara (2009–2010)
Quentin Regnault – rummut (2009–2013)
Trauma – laulu (2009–2010)
Thibaud – laulu (2009)
Kelen – laulu (2010–2011)
Diskografia

Orphans of Sheol (2009,  EP, omakustanne)
Sceptical Existence (2009,  single, omakustanne)
Dysmorphic (2010,  EP, omakustanne)
A Notion of Causality (2013,  Unique Leader Records)
Aiheesta muualla

Dysmorphic Facebookissa
Dysmorphic Encyclopaedia Metallumissa (englanniksi)
Dysmorphic Myspacessa (englanniksi)
Connor Wickham

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Connor Neil Ralph Wickham
Syntymäaika: 31. maaliskuuta 1993
Syntymäpaikka: Hereford, Englanti
Pelipaikka: hyökkääjä
Pituus: 189 cm
Seura
Seura: Sheffield Wednesday (lainalla Crystal Palacesta)
Junioriseurat
2002–2006: Reading
2006–2009: Ipswich
Seurat
| Vuodet | Seura | O | (M) |
| 2009–2011 | Ipswich | 65 | (13) |
| 2011–2015 | Sunderland | 79 | (11) |
| 2013–2014 | → Sheffield Wednesday | 17 | (9) |
| 2014 | → Leeds United | 5 | (0) |
| 2015– | Crystal Palace | 42 | (8) |
| 2020 | → Sheffield Wednesday | 7 | (0) |
Maajoukkue
| 2008 | Englanti U16 | 2 | (1) |
| 2009–2010 | Englanti U17 | 13 | (9) |
| 2010–2013 | Englanti U19 | 4 | (1) |
| 2010–2015 | Englanti U21 | 17 | (6) |
 Seurajoukkueuran tilastot kattavat vain kansalliset sarjat, päivitetty 7. huhtikuuta 2020.  Maajoukkueuran tilastot päivitetty 7. huhtikuuta 2020.
Connor Wickham (s. 31. maaliskuuta 1993) on englantilainen jalkapalloilija, joka edustaa Englannin mestaruussarjassa pelaavaa Sheffield Wednesdayta lainalla valioliigajoukkue Crystal Palacesta. Pelipaikaltaan Wickham on kärkihyökkääjä. Hän on pelannut useissa Englannin nuorisomaajoukkueissa.
Ura > Seurajoukkueura

Ipswich Townissa ammattilaisuransa aloittanut Wickham nousi joukkueessa pelaamansa kolmen kauden aikana yhdeksi Englannin lupaavimmista nuorista pelaajista. Monet suurseurat, kuten Arsenal FC, tavoittelivat häntä, mutta hän päättikin vuonna 2011 siirtyä pienempään Sunderland AFC:hen. Wickham pelasi osan Sunderland-ajastaan lainalla, mutta talvella 2014 hän palasi takaisin Valioliigan jumboseuraan. Hän teki kaksi maalia Sunderlandin pelattua 2-2-tasapelin Manchester Cityä vastaan. Hän osui myöhemmin myös Chelsea FC:tä vastaan. Hänet nimettiin huhtikuussa 2014 Valioliigan kuukauden pelaajaksi. Kaudella 2014-2015 Wickham onnistui maalinteossa 36 pelissä viisi kertaa.
Heinäkuussa 2015 Wickham siirtyi Valioliigan Crystal Palaceen. Kevätkaudella 2020 hän on lainalla Mestaruussarjan Sheffield Wednesdayssa.
Ura > Maajoukkueura

Alle 17-vuotiaiden riveissä Euroopan mestaruuden voittanut Wickham kuului vuosina 2010–2013 Englannin alle 21-vuotiaiden jalkapallomaajoukkueeseen. Hän pelasi joukkueessa 17 ottelua tehden kuusi maalia.
Käännös suomeksi
Damaskoksen piiritys (1401)

Damaskoksen piiritys tapahtui alkuvuonna 1401 Keski-Aasiasta saapuneen Timur Lenkin joukkojen piirittäessä Egypti mamelukkien hallitseman Damaskoksen nykyisessä Syyriasa. Mamelukit jättivät kaupungin oman kohtalonsa nojaan, mutta sen pieni oma varuskunta puolusti kaupunkia jonkin aikaa. Lopulta varuskunta kuitenkin antautui 25. helmikuuta ja antautumista seurasi kaupunkia hävittänyt ryöstely. Timur Lenk vetäytyi kuitenkin myöhemmin takaisin Keski-Aasiaan.
Tausta

Damaskosta ja Syyriaa hallitsivat 1400-luvun alussa Egypti burdži-mamelukit. Mamelukit olivat heikentyneet merkittävästi ajan kuluessa siten heidän valtaannousunsa vuonna 1260. Mamelukit olivat jääneet yhä enemmän sotilaallisesti vanhanaikaiseksi ja heille ilmaantui uusia haastajia. Yksi heistä oli Keski-Aasian Samarkandia pääkaupunkinaan pitänyt Timur Lenk, joka oli aloittanut vuosikymmenien pituisen valloitussodan ja uhkasi nyt myös mamelukkeja. Otollinen tilaisuus hyökkäykselle mamelukkeja vastaan tuli lapsihallitsija Faradžin noustessa valtaistuimelle Egyptissä vuonna 1399. Timur eteni vuonna 1400 mamelukkien hallitsemaan Syyriaan. Vuoden loppun mennessä Timur oli valloittanut Aleppon, Homsin ja Baalbekin. Joulukuussa 1400 hän oli saapunut Etelä-Syyrian ja uhkasi Damaskosta. Faradž saapui oman armeijansa kanssa Damaskoksen liepeille tammikuussa 1401, mutta hän päätti vetäytyä kuultuaan mahdollisesta vallankaappaushankkeesta Egyptissä. Damaskoksen puolustus jäi näin paikallisten joukkojen harteille.
Piiritys

Timur Lenkin armeija oli leiriytynyt Damaskoksen länsipuolelle. Hän tarjosi kaupungille mahdollisuutta antautua ilman yhteenottoa ja säilyttäen sen itsenäisyyden. Tunnetuksi tullut historioitsija ibn Khaldun oli saapunut kaupungiin egyptiläisen armeijan mukana. Ibn Khaldun päätti yrittää neuvotella Timurin kanssa, ehdottaen tälle Atlantilta Keski-Aasiaan ulottuvat islamilaisen valtakunnan perustamista. Ajatuksesta sinänsä kiinnostunut Timur keskusteli historioitsijan kanssa 35 päivää, mutta lopulta se ei vaikuttanut seuraaviin tapahtumiin. Damaskoksen linnoituksen pieni varuskunta oli päättänyt puolsutaa kaupunkia kaikesta huolimatta.
Kun kaupunki ei antautunut neuvottelujen kautta, Timur aloitti sen piirityksen. Timurin joukot rakennuttivat katapulteilla (trebuchet) varusteltuja piiritystorneja, joita sijoitettiin Damaskoksen linnoituksen länsi- ja pohjoispuolille, sekä Damaskoksen tunnetun Umaijadi-moskeijan pihalle. Käänne piirityksessä tapahtui Timurin sotilaiden onnistuessa räjäyttää linnoituksen suuri luoteistorni. Torni luhistui ja varuskunta päätti antautua 25. helmikuuta.
Seuraukset

Kaupungin antauduttua Timur hylkäsi aikaisemmin antautumisneuvotteluissa tarjotut etuudet. Kaupungin asukkaille määrättiin tribuutti ja kun kaupunki ei pystynyt niitä maksamaan, Timur antoi joukkojensa ryöstää kaupunkia 16. maaliskuuta 1401 lähtien. Hävitys oli kaupungille mittavaa. Monet vanhat oppilaitokset tuhottiin tyystin. Kymmeniä tuhansia sen asukkaita surmattiin. Hävityksen jälkeen Damaskoksen käsityöläisiä vietiin Timurin pääkaupunki Samarkandiin, mikä luhistutti kaupungin teollisuuden. Hävityksestä toipuminen kesti vuosikymmeniä. Lopulta Timur vetäytyi kuitenkin takaisin Keski-Aasiaan hyläten Syyrian ja hänen myöhemmin kuollessa myös hänen luomansa valtakunta luhistui, mikä poisti mamelukkien itäisen uhan.
Timurin ja Faradžin yhteenotto persialaisessa teoksessa vudeolta 1515.
Crest

| Crest |
| --- | --- |

 vaakuna
 Crest
 Koordinaatit: 44°43′45″N, 5°01′22″E 
Valtio:  Ranska
Alue:  Rhône-Alpes
Departementti:  Drôme
Arrondissementti:  Die
Väkiluku:  8 100
 
 Kunnan kotisivut 
Infobox OKVirheellinen NIMI-arvo: 
Crest on kunta kaakkois-Ranskassa Drômen departementissa Rhône-Alpesin alueella. Se sijaitsee Drômejoen varrella. Kunnan nähtävyys on 52 metriä korkea linnan päätorni, joka on korkein keskiaikainen linnantorni Euroopassa.
Aiheesta muualla

Kuvia tai muita tiedostoja aiheesta Crest Wikimedia Commonsissa
Eestiläis-suomalainen sanakirja

| Eestiläis-suomalainen sanakirja Eesti-soome sõnaraamat |
| --- | --- |

Kirjailija:  Lauri Kettunen
Kieli:  suomi
Kustantaja:  Suomalaisen Kirjallisuuden Seura
Julkaistu:  1958, uusintap. 1965
Ulkoasu:  sid.
Sivumäärä:  272 sivua
ISBN:  ISSN 0355-1768
Sarja: Suomalaisen Kirjallisuuden Seuran toimituksia 256
Löydä lisää kirjojaKirjallisuuden teemasivulta
Eestiläis-suomalainen sanakirja – Eesti-soome sõnaraamat on professori Lauri Kettusen laatima virolais-suomalainen sanakirja. Se ilmestyi vuonna 1958  Suomalaisen Kirjallisuuden Seuran kustantamana.
Kettunen edusti kantaa, jonka mukaan kielen nimi on eesti, ja hän taisteli sen puolesta loppuun asti. Sanakirjan nimeenkin hän halusi eestin. Kettusen alkusanojen jälkeen julkaisijan sihteeri Toivo Vuorela lisäsi kustantajan näkemyksen:
»Suomalaisen Kirjallisuuden Seuran kielivaliokunta suosittaa käytettäväksi Eestin ja eestiläisen sijasta suomeen vanhastaan vakiintuneita sanoja Viro ja virolainen. Tekijän toivomusta noudattaen sanakirjan nimessä on tästä periaatteesta poikettu.»
Kettunen kertoo alkusanoissaan kirjan taustasta, joka ulottuu 1900-luvun alkupuolelle. Hän julkaisi vuonna 1917 Virolais-suomalaisen sanakirjan (Otava) ja ryhtyi sen jälkeen kokoamaan täydentävää aineistoa ja valmistelemaan uutta laitosta. Vielä kirjan esipuheeseen hän kirjaa sanat:
»Monen tilapäisen apulaisen työn tuloksena olikin tämä "suuri sanakirja" sotien jälkeen puolittain valmis, ja parina viime vuonna [– –] on työtä joudutettu loppuaan kohti – jos sitten minun osaltani riittää aikaa ja halua loppuun asti ponnistellakaan, kun kustantajastakaan ei ole mitään varmuutta.»
Otava ei sitten ollut halukas työtä julkaisemaan, mutta SKS otti sen kustannettavakseen.
Aiheesta muualla

R. E. Nirvi, "Kettunen, Lauri: Eestiläis-suomalainen sanakirja" (kirja-arvio) Virittäjä 1/1960
Ville Eloranta: Etelänaapurin suomenkielisestä nimestä väiteltiin jo 1900-luvun alku­puolella – Eestiä kannattanut professori suuttui ja aloitti yhden miehen sodan Viro-nimeä vastaan, Hs.fi 24.2.2018
Crest Hill

| Crest Hill |
| --- | --- |
 Crest Hillin kaupungintalo.

 Koordinaatit: 41°33′52″N, 88°6′31″W 
Valtio:  Yhdysvallat
Osavaltio:   Illinois
Piirikunta:  Will
Hallinto:  
 – Pormestari:  Raymond R. Soliman
Pinta-ala:  
 – Kokonaispinta-ala:  23,81 km²
 – Josta vettä:  0,23 km² 
Väkiluku (2017):  21 175
 – Väestötiheys:  897,90 as./km²
Aikavyöhyke:  UTC-6 (kesäaika UTC-5)
 
 www.cityofcresthill.com 
Infobox OKVirheellinen NIMI-arvo: 
Crest Hill on kaupunki Lockport Townshipissä, Illinoisin osavaltiossa Yhdysvalloissa. Sen väkiluku oli vuoden 2010 väestönlaskennassa 20 837. Kaupunki on osa Willin piirikuntaa ja kuuluu Chicagon suurkaupunkialueeseen.
Crest Hill perustettiin 22. tammikuuta 1960.
Asukkaat

Kaupungin asukkaista 52,5 prosenttia on valkoisia, 22,2 prosenttia mustia ja 17,6 prosenttia latinalaisamerikkalaisia. 20,8 prosenttia myös puhuu muita kieliä kuin englantia. 95,2 prosenttia asukkaista on Yhdysvaltain kansalaisia. Kaupungin väestön keski-ikä on 37,3 vuotta.
Stateville Correctional Center -vankila.
Cressy-luokka

| Cressy-luokka |
| --- | --- |
 Cressy-luokan alus

Tekniset tiedot
Uppouma:  12 000 t
Pituus:  144 m (kokonaispituus)
Leveys:  21,2 m
Syväys:  7,9 m
Koneteho:  21 000 hv
Nopeus:  21 solmua
Miehistöä:  760
Aseistus
Meritorjunta:  2 x BL 9,2" Mk X -tykkiä 12 x BL 6" Mk VII -tykkiä 12 x QF 12 naulan tykkiä 3 x QF 3 naulan -tykkiä 2 x 18" torpedoputkea
Cressy-luokka oli Britannian Kuninkaallisen laivaston kuuden aluksen muodostama panssariristeilijäluokka. Luokan alukset laskettiin vesille joulukuusta 1899 toukokuuhun 1901.
Luokan alukset palvelivat vuoteen 1908 saakka kotivesillä, Välimerellä sekä Kauko-Idässä. Ensimmäisen maailmansodan puhjetessa HMS Cressy, HMS Aboukir, HMS Hogue ja HMS Euryalus muodostivat 7. risteilijälaivueen. Alusten suuren iän vuoksi ne oli miehitetty kokemattomilla reserviläisillä, jolloin laivuetta kutsuttiin syöttilaivueeksi (engl. Live Bait Squadron). Lempinimestä tuli oikeutettu, kun Saksan keisarikunnan laivaston sukellusvene U-9 upotti 22. syyskuuta 1914 kolme luokan aluksista.
Luokan alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Cressy | Fairfield Shipbuilding and Engineering Company, Govan | 12. lokakuuta 1898 | 4. joulukuuta 1899 | 28. toukokuuta 1901 | upotettu 22. syyskuuta 1914 |
| HMS Sutlej | John Brown and Company, Clydebank | 15. elokuuta 1898 | 18. marraskuuta 1899 | 6. toukokuuta 1902 | romutettu 9. toukokuuta 1921 |
| HMS Aboukir | Fairfield | 9. marraskuuta 1898 | 16. toukokuuta 1900 | 3. huhtikuuta 1902 | upotettu 22. syyskuuta 1914 |
| HMS Hogue | Vickers Armstrong, Barrow | 14. heinäkuuta 1898 | 13. elokuuta 1900 | 19. marraskuuta 1902 | upotettu 22. syyskuuta 1914 |
| HMS Bacchante | Brown | 15. helmikuuta 1899 | 21. helmikuuta 1901 | 25. marraskuuta 1902 | romutettu 1. heinäkuuta 1920 |
| HMS Euryalus | Vickers Armstrong | 18. heinäkuuta 1899 | 20. toukokuuta 1901 | 5. tammikuuta 1904 | romutettu 1. heinäkuuta 1920 |
Dagny Juel

| Dagny Juel |
| --- | --- |

Henkilötiedot
Syntynyt: 8. kesäkuuta 1867 Kongsvinger, Norja
Kuollut: 5. kesäkuuta 1901 (33 vuotta) Tbilisi, Georgia
Ammatti:  pianisti, kirjailija
Puoliso:  Stanisław Przybyszewski
Dagny Juel Przybyszewska (8. kesäkuuta 1867 Kongsvinger, Norja – 5. kesäkuuta 1901 Tbilisi, Georgia) oli norjalainen pianisti ja kirjailija. Hän aiheutti kohua naisen seksuaalisuutta käsitelleillä novelleilla ja näytelmillä. Juel opiskeli 1890-luvulla Berliinissä, missä hänestä tuli osa boheemia taiteilijapiiriä. Sieltä hän löysi myös puolisonsa, kirjailija Stanisław Przybyszewskin, jonka kanssa hän avioitui vuonna 1893. Vuonna 1901 vasta 33-vuotias Juel ammuttiin hotellissa Georgian Tbilisissä. Tappajan huhuttiin olleen mustasukkainen rakastaja, mutta todennäköisempänä pidetään, että ampuja oli vain mieleltään sairas ystävä.
Kuvia

Juelin lapsuudenkoti Rolighed Kongsvingerissä. Rakennuksessa toimii nykyisin museo.
Juel yhteiskuvassa miehensä kanssa 1890-luvun lopulla.
Pariskunnan koti Krakovassa.
Juelin hautakivi Tbilisin puolalaisella hautausmaalla.
Aiheesta muualla

Kuvia tai muita tiedostoja aiheesta Dagny Juel Wikimedia Commonsissa
Daniel Tjärnqvist

| Daniel Tjärnqvist |
| --- | --- |

Henkilötiedot
Syntynyt: 14. lokakuuta 1976 (ikä 47) Uumajan kunta, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  91 kg
Pelaajaura
Pääsarjaura:  1994–2015
Seurat:  Rögle BK (Elitserien) Jokerit (SML) Djurgårdens IF (Elitserien) Atlanta Thrashers (NHL) Minnesota Wild (NHL) Edmonton Oilers (NHL) Lokomotiv Jaroslavl (RSL/KHL)) Colorado Avalanche (NHL)   Kölner Haie (DEL)
NHL-varaus:  88. varaus, 1995 Florida Panthers
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Suomi 2003 | jääkiekko |  |
|  Hopeaa | Tšekki 2004 | jääkiekko |  |
|  Pronssia | Saksa 2001 | jääkiekko |  |
|  Pronssia | Ruotsi 2002 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Yhdysvallat 1996 | jääkiekko |  |
|  Pronssia | Kanada 1995 | jääkiekko |  |
Daniel Tjärnqvist (s. 14. lokakuuta 1976 Uumajan kunta, Ruotsi) on ruotsalainen jääkiekkoilija, joka voitti urallaan olympiakultaa ja neljä MM-mitalia. Hän pelasi urallaan Ruotsin pääsarjassa, SM-liigassa, NHL:ssä, Venäjän pääsarjassa ja KHL:ssä sekä Saksan DEL-liigassa. Tjärnqvist voitti Jokereissa Suomen-mestaruuden 1997 ja Djurgårdenissa Ruotsin-mestaruuden 2000 ja 2001. NHL:ssä Tjärnqvist edusti Atlanta Thrashersia, Minnesota Wildia, Edmonton Oilersia ja Colorado Avalanchea.
Ura > Maajoukkue

Tjärnqvist pelasi ensimmäisen kerran Ruotsin paidassa alle 18-vuotiaiden EM-kilpailuissa vuonna 1994. Hän voitti turnauksessa kultaa. Seuraavana vuonna hän edusti maataan nuorten MM-kisoissa ja oli voittamassa pronssia. Vuonna 1996 hän oli voittamassa hopeaa. Tjärnqvist teki debyyttinsä Ruotsin A-maajoukkueessa arvoturnauksessa vuoden 2000 Venäjän kilpailuissa. Vuoden 2001 MM-kilpailuissa hän pelasi seitsemän ottelua ja teki tehopisteet 0+6. Hän voitti kisoista pronssia.
Vuoden 2002 MM-kisoissa Tjärnqvist oli puolustajien pistepörssin viides ja turnauksen parhaaksi valittu puolustaja. Tjärnqvist voitti lisäksi pronssia. Tjärnqvist oli Ruotsin mukana MM-kilpailuissa myös vuosina 2003 ja 2004, jolloin hän oli voittamassa hopeaa.
Syksyllä 2004 pelatussa jääkiekon maailmancupissa Tjärnqvist oli jälleen mukana Ruotsin joukkueessa. Seuraavaksi hän oli Ruotsin kokoonpanossa vuoden 2006 Torinon talviolympialaisissa. Hän voitti joukkueen mukana kultaa ja teki tehopisteet 2+1.
Ura > Valmentajana

Tjärnqvist aloitti kaudella 2021–2012 Djurgårdenin kehitysvalmentajana tavoitteena nuorten pelaajien kehittäminen. Vuonna 2021 ilmoitettiin myös, että Tjärnqvist toimii talviparalympialaisissa 2022 Ruotsin kelkkajääkiekkomaajoukkueen apuvalmentajana.
Muuta

Tjärnqvistin nuorempi veli Mathias Tjärnqvist on myös entinen NHL-pelaaja.
Eemil Hynninen

Eemil Hynninen
Eemil Hynninen (15. maaliskuuta 1882 Joroinen – 9. lokakuuta 1947 Helsinki) oli suomalainen maatalous- ja sosiaalipoliitikko, joka toimi Oy Alkoholiliike Ab:n pääjohtajana.
Henkilöhistoria ja ura poliitikkona

Hynnisen vanhemmat olivat maanviljelijä Aapeli Hynninen ja Fredrika Halonen. Hynnisen puoliso vuodesta 1912 oli Beda Johanna Málen. Hän valmistui filosofian kandidaatiksi 1907, toimi Pellervo-seuran kirjallisena sihteerinä 1911-1916 ja samaan aikaan Helsingin maanviljelyslyseon opettajana sekä Maataloustuottajain keskusliiton sihteerinä ja tutkimustoiminnan johtajana 1918-1923. Lisensiaatiksi Hynninen valmistui 1924 (väitöskirja Ulkotyöväen palkkasuhteen kehitys Suomen suurimmissa kaupungeissa 19. vuosisadalla ennen elinkeinovapautta). Hän toimi Suomen edustajana Rooman kansainvälisessä maatalousinstituutissa 1924-1927, Pellervo-seuran toimitusjohtajana 1928-1936 sekä Oy Alkoholiliike Ab:n sosiaalijohtajana 1937-1939, kunnes hänestä tuli sen pääjohtaja 1940. Hynninen oli myös muun muassa Pienviljelijäin keskusliiton varapuheenjohtaja sekä Suomen Yleisradion ja Henkivakuutusyhtiö Salaman johtokunnan jäsen, samoin kuin Osuuskassojen keskuslainarahaston hallintoneuvoston jäsen.
Hynninen toimi kulkulaitosten ja yleisten töiden ministerinä Sunilan I hallituksessa 1927–1928 ja sosiaaliministerinä Kivimäen hallituksessa 1932–1935, edustaen Maalaisliittoa.
Kirjallinen tuotanto

Hynninen julkaisi maaseudun oloja, maataloutta ja maatalouteen liittyvää osuustoimintaa koskevia teoksia sekä monta vuotta kestäneen työn tuloksena laajan kriittisen tutkielman Uskontomme historiallisena ilmiönä ja sen perusarvot (1945).